এবার পাকিস্তানের পিচ নিয়ে বিস্ফোরক মন্তব্য আফ্রিদির
কিছু দিন আগেই পাকিস্তান ক্রিকেট বোর্ড-পিসিবির অন্তর্বর্তীকালীন প্রধান নির্বাচকের দায়িত্ব পেয়েছেন শহিদ আফ্রিদি। দায়িত্ব নেওয়ার পরই বিভিন্ন ইস্যু নিয়ে আলোচনায় এসেছেন তিনি। এবার পিচ নিয়ে মুখ খুলেছেন শহীদ আফ্রিদি। 







এ সম্পর্কে আফ্রিদি বলেন, 'আমরা চাই দেশের ক্রিকেটের উন্নতি হোক। কিন্তু যে ধরনের পিচে খেলা হচ্ছে, এটি চলমান থাকলে উন্নতি সম্ভব নয়। বোলারদের জন্য এসব পিচ সহায়ক হবে না।' খবর ক্রিকউইকের। 




কয়েক দিন আগে ইংল্যান্ডের বিপক্ষে তিনটি টেস্ট ম্যাচ হেরেছে পাকিস্তান। সম্প্রতি নিউজিল্যান্ডের সঙ্গেও টেস্ট ম্যাচে ১৩১ ওভার বল করে ৬১২ রান দিয়েছে পাকিস্তানের আবরার আহমেদ ও নোমার আলি। 
আফ্রিদি বোলারদের সম্পর্কে বলেন, 'আমাদের স্পিনাররা ৭০ ওভার করে বল করেছে। এভাবে চলতে থাকলে তাদের আঙুলের অবস্থা খারাপ হয়ে যাবে। আর ফাস্ট বোলাররা খুব দ্রুত ইনজুরিতে পড়ে যাবে। তাই ভালো পিচ চাই। '
ক্রিকেটারদের জন্য বাউন্স পিচ বানানোর ওপর গুরুত্ব দিয়েছেন আফ্রিদি। তিনি জানান, এতে বোলার এবং ব্যাটসম্যান সবার লাভ হবে। তার দাবি, বাউন্স পিচ হলে বিশ্বে ভালো র্যাংক করতে পারবে পাকিস্তান।

কিছু দিন আগেই পাকিস্তান ক্রিকেট বোর্ড-পিসিবির অন্তর্বর্তীকালীন প্রধান নির্বাচকের দায়িত্ব পেয়েছেন শহিদ আফ্রিদি। দায়িত্ব নেওয়ার পরই বিভিন্ন ইস্যু নিয়ে আলোচনায় এসেছেন তিনি। এবার পিচ নিয়ে মুখ খুলেছেন শহীদ আফ্রিদি।